

**LIETUVOS AUTOMOBILIŲ SPORTO FEDERACIJOS**

**ETIKOS KODEKSAS**

*PATVIRTINTA*

*Lietuvos automobilių sporto federacijos*

*2023 m. gruodžio 12/13 d.*

*LASF Tikrųjų narių neeilinio suvažiavimo sprendimu*

**TURINYS**

1. skyrius - BENDROSIOS NUOSTATOS
2. skyrius - SĄVOKOS IR APIBRĖŽIMAI
3. skyrius - ETIKOS KODEKSO TAIKYMAS
4. skyrius - BENDROSIOS ETIKOS NORMOS
5. skyrius - DRAUSMĖS PAŽEIDIMAI
6. skyrius - SANKCIJOS
7. skyrius - BENDROSIOS SANKCIJŲ TAIKYMO TAISYKLĖS
8. skyrius - DRAUSMINIAI ORGANAI
9. skyrius - DRAUSMĖS PAŽEIDIMŲ BYLŲ NAGRINĖJIMAS
10. skyrius - BAIGIAMOSIOS NUOSTATOS

**I SKYRIUS**

**BENDROSOS NUOSTATOS**

**1 straipsnis. Lietuvos automobilių sporto federacijos Etikos kodekso paskirtis.**

* + 1. Lietuvos automobilių sporto federacijos Etikos kodekso (kodekso) paskirtis – nustatyti pagrindines automobilių sporto šakos etikos taisykles bei principus, garbingo automobilių sporto ir su juo susijusios veiklos elgesio vertybinius principus bei nuostatas, palaikyti, puoselėti automobilių sporto, kaip sporto šakos įvaizdį, palaikyti sąžiningos veiklos ir garbingo varžymosi principus, nustatyti atsakomybę už šio kodekso ir kitų aktų nuostatų pažeidimus.
		2. LASF Etikos kodeksas ir jo nuostatos remiasi visuotinai pripažintais etikos principais, įtvirtintais šiame kodekse ir kituose teisės aktuose, taip pat susijusiais etikos normas numatančiais teisės aktais, tokiais kaip Europos Tarybos patvirtintu Sporto etikos kodeksu, FIA Etikos kodeksu ir kitais, o taip pat gerais sportinės veiklos papročiais.
		3. LASF Etikos kodeksas nustato pagrindines etikos normas bei reikalavimus, nustato etikos ir drausmės pažeidimus, už kuriuos gali būti taikomos kodekse nustatytos sankcijos. Šis kodeksas taip pat reglamentuoja atsakomybę bei jos taikymo sąlygas už kituose LASF organų ar administracijos patvirtintuose dokumentuose ir sprendimuose, taip pat FIA (Tarptautinės automobilių federacijos) dokumentuose ir jų organų sprendimuose nustatytų reikalavimų nesilaikymą.
		4. LASF Etikos kodeksas nustato LASF drausminių organų kompetenciją, drausmės pažeidimų bylų nagrinėjimo tvarką bei taisykles, kuriomis vadovaudamiesi LASF drausminiai organai sprendžia jų kompetencijai priskirtus klausimus.

**II SKYRIUS**

**SĄVOKOS IR APIBRĖŽIMAI**

**2 straipsnis. Sąvokos ir apibrėžimai.**

1. LASF Etikos kodekse nurodytos sąvokos ir apibrėžimai reiškia:

1.1. Etikos kodeksas – LASF narių suvažiavimo patvirtintas Lietuvos automobilių sporto federacijos Etikos kodeksas su visais pakeitimais;

1.2. Dalyviai – LASF Etikos kodekso 3 straipsnyje nurodyti asmenys, nepriklausomai nuo jų rasės, lyties, amžiaus, tautybės, pilietybės, kilmės, įsitikinimų, religijos, veiklos, teisinio statuso ir kitų, su asmeniu susijusių aplinkybių bei savybių;

1.3. Drausminiai organai - LASF Etikos komisija, LASF Apeliacinis teismas ir kiti LASF narių Suvažiavimo patvirtinti drausminiai organai;

1.4. Drausmės pažeidimas – asmens veika (veikimas arba neveikimas), kuri prieštarauja LASF Etikos kodekso numatytiems etikos principams, sąžiningo, sportiško, etiško, garbingo elgesio, garbingo varžymosi principams ir taisyklėms, geriems papročiams ir kenkia ar gali pakenkti automobilių sporto, kaip sporto šakos ar dalyvių įvaizdžiui bei reputacijai ir už kurį skiriamos kodekse nustatytos sankcijos;

1.5. Drausmės pažeidimo byla – Etikos kodekse nustatyta tvarka vykdomas procesas dėl galimai padaryto drausmės pažeidimo ir šio proceso rezultatas, kai pažeidimą padariusiam asmeniui skiriama sankcija arba priimamas šiame kodekse numatytas drausminio organo sprendimas. Drausmės pažeidimo byla apima pirmosios instancijos ir apeliacinį procesą LASF apeliaciniame teisme;

1.6. FIA – Tarptautinė automobilių federacija;

1.7. LASF – Lietuvos automobilių sporto federacija;

1.8. LASF veiklos teritorija – Lietuvos Respublikos teritorija;

1.9. LASF įstatai – nustatyta tvarka patvirtinti ir viešame registre įregistruoti LASF įstatai su visais pakeitimais;

1.10. LASF administracija – LASF įstatuose nurodytas valdymo organas, kuris pagal kompetenciją yra įgaliotas įgyvendinti administracines funkcijas;

1.11. LASF organai – LASF įstatuose nurodyti vienasmeniai, kolegialūs valdymo, vykdymo, drausmės ir priežiūros bei kiti organai;

1.12. LASK - Lietuvos automobilių sporto kodeksas;

1.13. ~~Oficialūs asmenys – bet kokie asmenys, išskyrus Sportininkus, užsiimantys su automobilių sportu susijusia veikla LASF naryje ar LASF, nepriklausomai nuo jų užimamų pareigų ir veiklos pobūdžio (administracine, sportine ar kita) ar trukmės, tokie kaip vadovai, treneriai, atstovai spaudai. Oficialiais asmenimis nagrinėjant drausmės pažeidimo bylą gali būti pripažinti mechanikai bei kitas pagalbinis personalas, oficialūs nario svečiai, taip pat kiti asmenys, tokie kaip akcininkai, dalininkai ar rėmėjai, galintys daryti įtaką LASF nariui ar LASF~~;

1.14. Oficialūs varžybų asmenys – teisėjas, komisaras, sekretoriato teisėjai, asmenys atsakingi už varžybų saugumą, asmenys, turintys įgaliojimus susijusius su varžybų organizavimu, taip pat kiti asmenys, vykdantys varžybų organizavimo kontrolę bei vertinantys teisėjų veiksmus;

1.15. Narys – ~~fizinis arba~~ juridinis asmuo, kuris pagal LASF įstatus yra LASF narys;

1.16.Varžybų Organizatorius – juridinis asmuo, kuriam, sutarčių pagrindu, LASF yra delegavusi teisę vykdyti atitinkamo lygio Lietuvos automobilių sporto varžybas;

1.17. Varžybos - oficialiai organizuojami ir pagal LASK bei atitinkamų varžybų taisykles, reglamentus bei kitus varžybas reglamentuojančius dokumentus vykdomi automobilių sporto čempionatai, pirmenybės, taurės, specialių prizų lenktynės ir kiti renginiai, kurie vykdomi LASF veiklos teritorijoje arba už jos. Varžybos apima ir sportininkų treniruotes, rengiantis varžyboms;

1.18. Komanda – oficialūs asmenys ir sportininkai, kurie įrašyti į komandos sąrašą arba pareiškėjo paraišką;

1.19. Sportininkas – fizinis asmuo, kuris dalyvauja automobilių sporto renginiuose ~~varžybose~~ ir turi ASN ~~LASF~~ išduotą licenciją;

* + 1. Etikos kodekse neaptartos sąvokos ir apibrėžimai suprantami taip, kaip jie apibrėžiami ir aiškinami LASF bei FIA norminiuose aktuose ~~įstatuose, Lietuvos automobilių sporto kodekse, kituose dokumentuose~~, taip pat Lietuvos Respublikos teisės aktuose, ~~FIA dokumentuose. Jei tarp šių sąvokų yra skirtumų, pirmenybė teikiama oficialiuose Lietuvos Respublikos teisės aktuose įtvirtintos sąvokoms; jei yra skirtumų tarp Lietuvos ir FIA dokumentuose vartojamų sąvokų, pirmenybė teikiama FIA nurodytam sąvokų traktavimui.~~ Sąvokos ir apibrėžimai naudojami vienaskaita yra taikomi ir daugiskaita, ir atvirkščiai.

**III SKYRIUS**

**ETIKOS KODEKSO TAIKYMAS**

**3 straipsnis. Asmenys, kuriems taikomos Etikos kodeksas.**

1. Etikos kodeksas taikomas ir jo privalo laikytis šie fiziniai ir juridiniai asmenys:
	1. LASF organų nariai, įskaitant LASF administracijos darbuotojus;
	2. LASF nariai, ~~įskaitant tikruosius ir asocijuotus narius~~;
	3. LASF pareiškėjai bei jų atstovai;
	4. LASF narių ~~vadovai ir~~ valdymo organų nariai;
	5. LASF esami licencijų turėtojai ~~ir buvę licencijų turėtojai pasibaigus licencijos galiojimui du metus imtinai nuo licencijos galiojimo pabaigos, taip pat varžybų ir renginių organizatoriai, vairuotojai, teisėjai, saugos lankų gamintojai~~;
	6. LASF kvalifikacinių atskyrių turėtojai;
	7. LASF medija ~~(informavimo ir žinių sklaidos)~~ akreditacijų turėtojai.

2. Už tą patį pažeidimą gali būti taikomos sankcijos ~~dalyviui~~ fiziniam asmeniui ir ~~dalyviui~~ jo atstovui - juridiniam asmeniui (LASF nariui ar pareiškėjui). ~~Juridiniam asmeniui gali būti taikomos sankcijos už sportininko, teisėjo, oficialaus asmens veiksmais padarytus pažeidimus. Sankcijos dalyviui fiziniam asmeniui ir dalyviui juridiniam asmeniui taikomos atskirai ir nesumuojamos~~.

**4 straipsnis. Etikos kodekso ir kitų aktų, numatančių atsakomybę už drausmės pažeidimus, taikymas.**

1. Jeigu Etikos kodekse nenumatyta kitaip, dalyviams už tą patį drausmės pažeidimą, kartu su Etikos kodekse numatyta sankcija, gali būti taikomos ir kitos - LASK bei varžybas reglamentuojančiuose dokumentuose ar sportinės veiklos sutartyje, ar FIA dokumentuose nurodytos sankcijos, skiriamos pagal atitinkamuose dokumentuose reglamentuotą sankcijų taikymo tvarką.

2. Kitų teisinės atsakomybės rūšių (administracinės, baudžiamosios, civilinės, kt.) taikymas neužkerta kelio taikyti šio kodekso nuostatas ir jame numatytą atsakomybę.

**IV SKYRIUS**

**BENDROSIOS ETIKOS NORMOS**

**5 straipsnis. Bendrosios etikos normos, principai ir atsakomybė už jų nesilaikymą.**

1. Etikos kodeksu siekiama užtikrinti, kad automobilių sporto varžybos būtų organizuojamos, vykdomos, o automobilių sporto šaka būtų administruojama laikantis Lietuvoje pripažįstamų sporto principų – lygiateisiškumo, sporto renginių saugumo, antidopingo, manipuliavimo sporto varžybomis draudimo, sporto veiklos nepertraukiamumo, laisvo apsisprendimo ir pasirinkimo, skatinimo dalyvauti sporte.
2. Asmenys, nurodyti Etikos kodekso 3 straipsnyje privalo laikytis sporto principų, bendrųjų etikos principų bei automobilių sporto etikos principų: sąžiningumo, garbingumo, nepaperkamumo, patikimumo, skaidrumo, demokratiškumo, sportiško, etiško, garbingo elgesio ir garbingo varžymosi principų, profesionalaus elgesio, nediskriminacijos, asmens orumo gerbimo, sužinotos informacijos neatskleidimo ir konfidencialumo principų, taip pat vengti interesų konflikto. Šie asmenys turi būt lojalūs automobilių sportui ir nedaryti jokių veikų, kurios gali pakenkti automobilių sportui ar jo įvaizdžiui. Vykstant tyrimui dėl šiame kodekse numatytų pažeidimų šie asmenys privalo bendradarbiauti su kodekse numatytais drausminiais organais.
3. Asmenys, nurodyti Etikos kodekso 3 straipsnyje, dalyvaudami LASF veikloje atsako už Lietuvos automobilių sporto darną, vientisumą bei Lietuvos automobilių sporto reputaciją Lietuvoje, už Lietuvos ribų ir virtualioje erdvėje bei turi nuolatos siekti apsaugoti Lietuvos automobilių sporto įvaizdį nuo pavojaus ar žalos, kylančios dėl amoralios, neetiškos veiklos, metodų ar užsiėmimų.
4. Etikos kodekse garbingas varžymasis suprantamas ne tik kaip varžymasis pagal taisykles. Garbingas varžymasis apima draugystę, pagarbą kitiems ir kilnų požiūrį. Garbingo varžymosi sąvoka turi būti suprantama naudojama ne tik siaurąja varžymosi automobilių sporto varžybose prasme, tačiau ir kaip apimanti automobilių sporto šakos valdymo bei administravimo sritis ir bet kokią su automobilių sportu susijusią veiklą.
5. Kiekvieno asmens teisė į orumą bei pagarbų elgesį yra neatsiejama automobilių sporto ir Etikos kodekso dalis.
6. Automobilių sporte negali būti jokios diskriminacijos dėl rasės, tautybės, lyties, amžiaus, religijos, politinių ar filosofinių įsitikinimų, šeimyninės padėties ar dėl kitų pagrindų.
7. ~~Asmenys, nurodyti Etikos kodekso 3 straipsnyje, privalo būti lojalūs automobilių sportui bei jo propaguojamiems garbingo varžymosi principams ir nedaryti nieko, kas galėtų diskredituoti sportą.~~
8. Privaloma vengti teisės pažeidimų, darančių žalą tiek automobilių sportui, tiek pažeidžiančių kitų asmenų teises bei teisėtus interesus.
9. Privaloma gerbti visus teisėtus susitarimus, sutartis ar sandorius, tiek asmeninius, tiek verslo, susijusius su automobilių sportu bei neskatinti kitų pažeisti tokių susitarimų, sutarčių ar sandorių.
10. Privaloma užtikrinti, kad priekabiavimas, šmeižtas, piktnaudžiavimas nebūtų toleruojami jokiame lygmenyje, o atitinkama politika ir procesai būtų tikslingai nukreipti siekiant išvengti negatyvaus elgesio.
11. Netoleruotinas joks fizinis, protinis ar psichinis sužalojimas ar bandymai tokius sužalojimus padaryti.
12. Asmenys, nurodyti Etikos kodekso 3 straipsnyje, skaidriai ir sąžiningai, nešališkai ir nekorumpuotai, laikydamiesi demokratiškų rinkimų ir kitų procesų principų privalo:

12. 1. Kasdienėje veikloje veikti pagal demokratijos ir atskaitomybės principus;

12. 2. Vengti faktinių arba numanomų interesų konfliktų~~, kuomet vadovai, oficialūs asmenys arba kiti darbuotojai turi arba gali turėti privačių arba asmeninių interesų~~, kurie trukdytų atlikti savo pareigas sąžiningai, nepriklausomai ir kryptingai. Privatūs ~~ir asmeniniai~~ interesai apima ~~bet kokį LASF ir privačių interesų susikirtimą, taip pat~~ bet kokią galimą naudą sau, savo šeimos nariams, giminėms, draugams ir pažįstamiems bei bet kuriai organizacijai, kuriai priklauso asmuo arba kuriai šis asmuo vadovauja ar atstovauja;

12. 3. ~~Oficialių~~ asmenų elgesys etikos požiūriu privalo būti nepriekaištingas. Jiems draudžiama piktnaudžiauti savo pareigomis, gaunant asmeninę naudą dėl vykdomos veiklos automobilių sporte ar naudojantis kokiu nors pranašumu prieš kitus;

12. 4. Užtikrinti visų administravimo ir veiklos sričių atvirumą ir skaidrumą;

12. 5. Užtikrinti, kad priimami sprendimai būtų kiek įmanoma pagrįsti objektyviais, o ne subjektyviais kriterijais;

12. 6. Gerbti sutartinius įsipareigojimus, komercinius bei pasitikėjimo sandorius bei teises į intelektinę nuosavybę;

12. 7. Laikytis konfidencialumo – sužinotos vykdant funkcijas informacijos neatskleisti jokiems asmenims, neturintiems aiškių rašytinių įgaliojimų ją gauti, taip pat tretiesiems asmenims ir tokia informacija nesinaudoti, siekiant naudos sau, nesinaudoti siekiant pakenkti kitam asmeniui ar LASF. Konfidenciali arba slapta informacija yra visa informacija, kuri yra įvardinta kaip konfidenciali, slapta arba kuri nėra vieša ir dalyviams perduota atliekant pareigas;

12. 8. Užtikrinti, kad būtų išvengta apgaulės, neetiškos praktikos arba bet kokio kito elgesio, kuris yra ar gali būti aiškinamas kaip negarbingas arba kenkia automobilių sportui;

12. 9. Veikti patikimai, taip, kaip privalo elgtis patikimas darbuotojas, kuriuo galima pasitikėti, laikytis įstatymų bei visuotinai pripažintų teisinių ir moralinių normų;

12. 10. Oficialūs asmenys, atstovaudami LASF, Automobilių sporto varžybas, klubus ar kitas automobilių sporto organizacijas, turi tai daryti garbingai;

12. 11. Bendraujant su privačiomis ir valstybinėmis organizacijomis bei valdžios institucijomis, ~~Oficialūs~~ asmenys privalo laikytis politinio neutralumo, taip pat turi elgtis nepriekaištingai, garbingai ir nepaperkamai;

12. 12. Nedaryti nieko, kas galėtų sumenkinti automobilių sportą arba pakenti automobilių sporto įvaizdžiui bet kokiame lygmenyje ar sferoje;

12. 13. Kurti bendradarbiavimo santykius su rėmėjais, komerciniais partneriais, pardavėjais, tiekėjais, konsultantais ir kt., vadovaujantis visuotinomis etikos normomis bei šio Etikos kodekso nuostatomis;

12. 14. Sudarant sutartis, sandorius ar susitarimus su organizacijomis ar verslininkais užtikrinti, kad šios sutartys, sandoriai, susitarimai nepažeis šio Etikos kodekso nuostatų;

12. 15. Nedalyvauti įmonių, organizacijų, susivienijimų ar asmenų, kurių reputacija arba veikla prieštarauja Etikos kodekso nuostatoms, veikloje;

12. 16. Asmenų, nurodytų Etikos kodekso 3 straipsnyje, rėmėjai ir kiti partneriai, spaudos atstovai negali įtakoti LASF priimamų sprendimų;

12. 17. Užtikrinti visapusišką, teisingą, tikslią ir savalaikę reikalaujamos informacijos, ataskaitų, paaiškinimų pateikimą aukštesnio lygmens sporto organizacijoms arba bet kuriai kitai susijusiai sporto instancijai, taip pat oficialioms šalies institucijoms, besąlygiškai laikantis teisės aktų;

12. 18. Užtikrinti asmens duomenų apsaugą;

12. 19. Užtikrinti asmens teisę į privatumą (išskyrus atvejus, kai privatumo ribojimai reikalingi LASF funkcionavimui užtikrinti);

12. 20. Užtikrinti varžybų dalyvių saugumą, higieną, gerovę ir medicininę priežiūrą, reikalingą automobilių sporto varžybose ir renginiuose;

12. 21. Saugoti aplinką ir gamtą varžybų metu, organizatoriui stebėti, kad aplinkos apsaugos standartai atitiktų visuotinai priimtus aplinkos apsaugos standartus.

**V SKYRIUS**

**ETIKOS IR DRAUSMĖS PAŽEIDIMAI**

**6 straipsnis. Etikos ir Drausmės pažeidimai.**

1. Etikos ir Drausmės pažeidimais laikoma:

1.1. Dalyvių elgesys, kuriuo bet kokiu pavidalu, įskaitant bet neapsiribojant veiksmais, gestais, žodžiais, viešu pasisakymu,raštu, piešiniais, vizualiniais kūriniais, lazerine grafika, skrajutėmis, plakatais, vėliavomis, gairėmis, lipdukais, nuorodomis, rodyklėmis ar kitu pavidalu pasireiškia diskriminacija dėl kilmės, rasės, tautybės, amžiaus, negalios, fizinių trūkumų, religijos, įsitikinimų, pažiūrų, kalbos, lyties, seksualinės orientacijos ar dėl kitų, su asmeniu susijusių aplinkybių, ar asmeninių savybių, taip pat asmenų žeminimas ar niekinimas nurodytais pagrindais;

1.2. Dalyvių, sportininkų alkoholio, dopingo, tam tikrų dopingo medžiagų, psichotropinių, narkotinių medžiagų vartojimas prieš varžybas, varžybų metu ar po varžybų, taip pat buvimas apsvaigus nuo šių medžiagų varžybų metu, antidopingo reikalavimų pažeidimas. Automobilio vairavimas esant neblaiviam, kai tai kelia grėsmę automobilių sporto ar LASF reputacijai. Drausmės pažeidimu gali būti nelaikomas medicininių priemonių ar medikamentų vartojimas, jeigu šios medžiagos paskirtos gydymo tikslais ir nedaro neigiamos įtakos sportininko dalyvavimui varžybose;

1.3. Bet kokios neapykantos ar smurto, įskaitant psichologinį smurtą ir grasinimus, kurstymas ir išreiškimas bei pritarimas tokiems veiksmams;

1.4. Chuliganiški, vandališki ar agresyvūs veiksmai, necenzūrinių, nenorminės leksikos, užgaulių, įžeidžiančių, žeminančių ar grasinančių žodžių, gestų ar veiksmų naudojimas;

1.5. Bet kokio turto ar nuosavybės neteisėtas gadinimas ar naikinimas, aplinkos ar gamtos niokojimas;

1.6. Bet koks fizinės prievartos, jėgos panaudojimas ar rengimasis ją panaudoti, išskyrus atvejus, kai tokiais veiksmais siekiama užkirsti kelią neteisėtiems veiksmams, apsaugoti save, kitus asmenis ar turtą;

1.7. Bet koks tiesioginis ar netiesioginis ėmimas, prašymas, reikalavimas, siūlymas, teikimas, sutikimas teikti ar sutikimas priimti bet kokios formos atlygį, dovaną ar kyšį, kuris galėtų būti vertinamas kaip priemonė įtakoti Varžybų rezultatus ar eigą ar bet kokie kiti veiksmai, kuriais pažeidžiant sporto etiką, siekiama įtakoti Varžybų rezultatus ar eigą, taip pat manipuliavimas sporto varžybomis, dokumento klastojimas ar kita apgaulė siekiant bet kokių tikslų;

1.8. Tiesioginis ar netiesioginis dalyvavimas bet kokiose lažybose, susijusiose su Varžybomis, jei tai nenumatyta varžybų dokumentuose kaip jų dalis;

1.9. Tiesioginis ar netiesioginis informacijos apie varžybas ar dalyvius atskleidimas ar jos teikimas asmenims, neturintiems teisė ar įgaliojimų ją gauti, tame tarpe lažybų organizatoriams, kai šia informacija siekiama kitų tikslų nei informuoti apie varžybas dalyvius ar visuomenę;

1.10. kito dalyvio tiesioginis ar netiesioginis kaltinimas šališkumu, ar abejojimas jo sąžiningumu viešuose pasisakymuose, nesant tam pagrįstų objektyvių įrodymų;

1.11. kito dalyvio įžeidimas ir patyčios viešuose pasisakymuose, įskaitant bet kokius socialinius tinklus ar elektronines raiškos priemones ir bet kokie veiksmai kuriais daroma žala kito dalyvio įvaizdžiui ar reputacijai;

1.12. kurstymas kito dalyvio nedalyvauti LASF sporto renginiuose ar varžybose;

1.13. nevykdymas arba atsisakymas vykdyti LASF įstatų ar kitų dokumentų, Oficialių asmenų patvirtintų Varžybų nuostatų, FIA patvirtintų taisyklių, reglamentų, instrukcijų, jeigu jų taikymo sritis apima dalyvio veiklos teritoriją arba tiesiogiai susijęs su dalyvio veikla sporto srityje, nuostatas;

1.14. nevykdymas arba atsisakymas vykdyti Drausminio organo sprendimą;

1.15. LASF organų priimtų sprendimų viešinimas be LASF raštiško sutikimo, jei jie nėra viešai paskelbti oficialiame LASF tinklapyje lasf.lt;

1.16. nepasitenkinimo viešas reiškimas, viešas problemų sprendimas ar bandymai jas spręsti, konfliktų kurstymas, susijęs su LASF veikla ir organais viešoje erdvėje, nesilaikant LASF subordinacijos principų, šio kodekso reikalavimų su veikla susijusiems klausimams spręsti;

1.17. rengimasis ar pasikėsinimas atlikti bet kurį iš aukščiau nurodytų veiksmų;

1.18. nesilaikymas sutarčių ar susitarimų, tiek asmeninių, tiek verslo, susijusių su automobilių sportu bei skatinimas kitų pažeisti tokias sutartis ar susitarimus;

1.19. kiti pažeidimai, kuriais pasireiškia nesportiškas elgesys ir pažeidžiami šio Kodekso 8 straipsnyje nurodyti etikos principai ir normos.

1.20. Nesportišku elgesiu laikomas ir toks elgesys, kuris neatitinka FIA oficialių dokumentų, kurie pagal turinį ir prasmę tiesiogiai ar subsidiariai taikytini ir automobilių sporte.

1.21. Viešas pasisakymas reiškia bet kokį viešą pasisakymą viešoje erdvėje įskaitant visas elektronines ryšio ar raiškos priemones ir internetinę erdvę (įskaitant socialinius tinklus, pranešimus ir komentarus juose, naujienų tinklapius, jų pranešimus ir komentarus, kitus tinklapius, kuriuos gali pasiekti vieši ar registruoti vartotojai), bet kokio pavidalo spaudinius (laikraščius, dienraščius, žurnalus, skrajutes, plakatus, žemėlapius ir kitus spaudiniu), taip pat viešus pasisakymus renginių ar varžybų metu.

**VI SKYRIUS**

**SANKCIJOS**

**7 straipsnis. Sankcijos ir sankcijų rūšys**

1. Sankcijos yra drausminės poveikio priemonės, taikomos už šio kodekso numatytų etikos ir drausmės pažeidimų padarymą šio kodekso nustatyta tvarka ir kurios privalomos visiems juridiniams ir fiziniams asmenims, nurodytiems Etikos kodekso 3 straipsnyje. Gali būti taikomos šios sankcijos:

1.1. įspėjimas;

1.2. piniginė bauda;

1.3. ~~įpareigojimas grąžinti gautus LASF apdovanojimus (prizus, titulus, premijas ir kitus apdovanojimus~~) titulo arba kvalifikacinio atskyrio atšaukimas;

1.4. licencijos nacionalinis ir/ar tarptautinis suspendavimas;

1.5. pašalinimas iš LASF Narių ar LASF organų narių;

1.6. atsisakymas išduoti licenciją ateityje.

2. Konkrečios sankcijos taikymą, jos laikotarpį ir sąlygas kiekvienu atveju nustato Drausminis organas, skirdamas sankciją.

3. Paskirtos sankcijos tyčinio nevykdymo atveju gali būti pradedama byla dėl Drausminio organo sprendimo nevykdymo.

**8 straipsnis. Įspėjimas.**

Įspėjimas yra raštiškas nurodymas apie padarytą etikos pažeidimą ir priminimas apie atitinkamų taisyklių esmę bei įsipareigojimas jų laikytis, įspėjant apie galimą griežtesnių sankcijų taikymą, tuo atveju, jei vėl būtų padarytas pažeidimas.

**9 straipsnis. Piniginė bauda**.

* + 1. Piniginė bauda yra piniginė sankcija pažeidėjui, kuri negali būti mažesnė kaip 50 eurų ir didesnė kaip penkios ~~viena~~ metinės narystės įmokos.
		2. Piniginė bauda, kaip sankcija už pažeidimus, kuriuos atliko fizinis asmuo, skiriama LASF nariui.
		3. ~~LASF narys, kaip juridinis asmuo yra atsakingas už nario sportininkui, teisėjui ar oficialiems asmenims paskirtas baudas ir atitinkamam asmeniui paskirtą baudą privalo sumokėti narys arba užtikrinti jos sumokėjimą. Etikos komisijos sprendimu, bauda gali būti skirta ir sportininkui ar teisėjui, kurią jie privalo sumokėti~~.
		4. Piniginės baudos dydį, sumokėjimo terminą ir sąlygas kiekvienu atveju nustato baudos sankciją skyręs drausminis organas.
		5. Piniginės baudos sankcijos atidėjimo nurodytam laikotarpiui atveju drausminis organas nurodo tokio atidėjimo terminą ir vykdymo sąlygas.

**10 straipsnis. ~~Įpareigojimas grąžinti gautus LASF apdovanojimus~~.**

1. ~~Dalyvis, kuriam taikoma įpareigojimo grąžinti LASF apdovanojimus (prizus, titulus, premijas ir kitus apdovanojimus) sankcija, privalo į LASF pristatyti visus atitinkamame sprendime nurodytus apdovanojimus, įskaitant gautas pinigines lėšas ir daiktus, turinčius simbolinę reikšmę (medalius, prizus ir kt.) per terminą ir sąlygomis, kurias kiekvienu atveju nustato sankciją skyręs drausminis organas.~~

~~2. LASF grąžinti apdovanojimai lieka LASF ir nariui jokiais pagrindais ar terminais nebegrąžinami.~~

**11 straipsnis. Licencijos nacionalinis ir/ar tarptautinis suspendavimas.**

1. Licencijos suspendavimas yra sankcija pažeidėjui, kuria suspenduojama jo licencija konkrečiam laikotarpiui ir sustabdomas šios licencijos galiojimas, kuris negali būti trumpesnis kaip vienas mėnesis ir ilgesnis kaip du metai. Dalyvis, kuriam taikomas licencijos suspendavimas, privalo remiantis LASK nuostatomis grąžinti licenciją į LASF per nurodytą terminą ir sąlygomis, kurias kiekvienu atveju nustato atitinkamas, sankciją skyręs Drausminis organas.
2. Delsiant grąžinti licenciją LASF, laikas, kuris uždelstas grąžinant licenciją, pridedamas prie suspendavimo termino.

**12 straipsnis. Pašalinimas iš Narių ar LASF organų narių.**

Pašalinimas iš narių ar LASF organų narių yra taikomas tik nariams ar LASF organų nariams. Šios sankcijos taikymo, įvykdymo sąlygas kiekvienu atveju nustato atitinkamas sankcijas skyręs, drausminis organas.

**13 straipsnis. Atsisakymas išduoti licenciją ateityje**

Atsisakymo išduoti licenciją ateityje sankcija taikoma išimtinais atvejais, kai dalyviui buvo taikytos sankcijos, pažeidimai yra pakartotiniai ir sunkūs, dalyvio veikla kenkia LASF, dalyvis, kuriam buvo taikytos sankcijos šių sankcijų nesilaiko ar jas piktybiškai ignoruoja. ~~Atsisakymas išduoti licenciją galioja artimiausius penkerius metus nuo drausminio organo sprendimo skirti šią sankciją~~.

**VII SKYRIUS**

**BENDROSIOS SANKCIJŲ TAIKYMO TAISYKLĖS**

**14 straipsnis. Pagrindiniai sankcijų taikymo principai.**

* + 1. Už Etikos kodekse nurodytus pažeidimus, įskaitant nesportišką elgesį, dalyviams gali būti skiriama bet kuri Etikos kodekse numatyta sankcija.
		2. Sankcijos skiriamos ir taikomos nepriklausomai nuo pažeidimą padariusio subjekto kaltės formos (tyčios ar neatsargumo).
		3. Už tą patį pažeidimą dalyvis gali būti baudžiamas tik vieną kartą, tačiau už tą patį pažeidimą gali būti skiriama daugiau nei viena sankcija, taip pat už tą patį pažeidimą gali būti skiriamos sankcijos ir dalyviui fiziniam asmeniui, ir dalyviui juridiniam asmeniui.
		4. Nariui juridiniam asmeniui gali būti taikomos sankcijos už narį fizinį asmenį ar nario oficialių asmenų padarytus pažeidimus.
		5. Sankcija už pažeidimą gali būti taikoma visiems dalyviams, dalyvavusiems ar prisidėjusiems prie pažeidimo padarymo (vykdytojui, padariusiam pažeidimą, taip pat bendrininkams organizatoriui, kurstytojui, padėjėjui). Tokiu atveju kiekvienam dalyvavusiam ar prisidėjusiam dalyviui sankcija taikoma individualiai. Už kėsinimąsi ar rengimąsi padaryti pažeidimą, atsakomybė taikoma kaip už baigtą atitinkamą pažeidimą.
		6. Tuo atveju, jei drausmės pažeidimu padaroma žala ir/ar nuostoliai tretiesiems asmenims, jie nustatomi ir atlyginami Lietuvos Respublikos teisės aktų nustatyta tvarka. Drausminis organas nesprendžia žalos ir nuostolių atlyginimo klausimų.
		7. Skirdamas sankcijas, drausminis organas atsižvelgia į aplinkybių visumą, pažeidimo pobūdį, jo padarymo aplinkybes, sukeltus neigiamus padarinius, žalą, neigiamą poveikį LASF, automobilių sporto įvaizdžiui ir kitus faktorius, išreiškiančius pažeidimo pobūdį bei žalingumą.
		8. Skirdamas sankcijas, drausminis organas gali remtis varžybų vaizdo įrašais, komisarų, teisėjų ir narių atstovų pranešimais, publikacijomis spaudoje ir internete, pasisakymais per televiziją ar radiją bei kita informacija.

**15 straipsnis. Sankcijų vykdymo atidėjimas.**

Drausminiai organai gali dalies arba visos sankcijos vykdymą atidėti nurodytam laikotarpiui jeigu mano, kad teigiamas poveikis pažeidimą padariusiam asmeniui gali būti užtikrintas atidedant sankcijos vykdymą. Drausminiai organai savo nuožiūra sprendžia, kurios paskirtos sankcijos dalies vykdymas gali būti atidedamas. Jei nusprendžiama atidėti paskirtos sankcijos dalies vykdymą, nurodoma atidedamos sankcijos rūšis, dalis ir laikotarpis, kuriam vykdymas atidedamas.

**16 straipsnis. Sankcijų už kelis pažeidimus skyrimo ypatumai.**

1. Tuo atveju, kai tam pačiam dalyviui skiriamos sankcijos už kelių pažeidimų padarymą, už kiekvieną pažeidimą skiriama atskira sankcija.

2. Tuo atveju, kai tam pačiam dalyviui gali būti skiriamos kelios tos pačios rūšies sankcijos už kelis sutampančius pažeidimus, tokiam dalyviui gali būti skiriama galutinė viena bendra sankcija, apimanti visus sutampančius pažeidimus, kurios dydis yra parenkamas atsižvelgiant į bendrą pažeidimo dydį.

**17 straipsnis. Senaties terminai.**

* + 1. Už padarytą pažeidimą negali būti pradėta byla vėliau nei po 3 ~~12~~ mėnesių nuo jo paaiškėjimo dienos.
		2. Šiame Etikos kodekso straipsnyje nustatyti senaties terminai pradedami skaičiuoti:

2.1. nuo dienos, kurią dalyvis padarė pažeidimą arba apie pažeidimą tapo žinoma; jeigu pažeidimas truko tam tikrą laikotarpį, nuo dienos, kurią pažeidimas pasibaigė arba buvo nutrauktas;

2.3. pasikartojančio pažeidimo atveju, nuo paskutiniojo tokio pažeidimo padarymo atvejo.

* + 1. Senaties termino skaičiavimas sustoja Drausminiam organui pradėjus tyrimą dėl atitinkamo pažeidimo.

**18 straipsnis. Terminas, kuriam pasibaigus laikoma, kad dalyviui nebuvo paskirta sankcija.**

Jeigu dalyvis, kuriam buvo paskirta sankcija, per metus nuo tos dienos, kai pasibaigia sankcijos vykdymas, nepadarė naujo drausmės pažeidimo, laikoma, kad jam nebuvo paskirta sankcija. Sankcijos vykdymo pasibaigimu laikomas ir atidėtos sankcijos ar jos dalies atidėjimo termino pasibaigimas, jei šis terminas nebuvo nutrauktas naujo pažeidimo padarymu.

**IX SKYRIUS**

**DRAUSMĖS PAŽEIDIMŲ BYLŲ NAGRINĖJIMAS**

**19 straipsnis. Etikos ir drausmės pažeidimų nagrinėjimui taikytina teisė.**

* + 1. Drausminiai organai jų kompetencijai priskirtus klausimus sprendžia vadovaudamiesi šiuo kodeksu, LASF įstatais, Lietuvos automobilių sporto kodeksu, kitais LASF organų ir administracijos dokumentais, FIA dokumentais, varžybas reglamentuojančiais dokumentais, Lietuvos Respublikos teisės aktais, kitais teisės aktais, susijusiais su automobilių sportu ir/ar sportu. Tais atvejais, kai kilusio klausimo nereglamentuoja šis Etikos kodeksas ar kiti šiame straipsnyje nurodyti teisės aktai, drausminiai organai vadovaujasi paprotinėmis normomis, o jeigu tokių nėra – drausminiai organai atitinkamą klausimą sprendžia savo nuožiūra, vadovaudamiesi teisingumo, protingumo ir sąžiningumo kriterijais bei principais.
		2. ~~Drausminiai organai, nagrinėdami drausmės pažeidimo bylą ir priimdami sprendimus privalo vadovautis teisingumo, sąžiningumo ir protingumo kriterijais bei principais~~.

**20 straipsnis. Pagrindiniai drausmės pažeidimo bylos proceso principai.**

* + 1. Drausminiai organai nagrinėja tik tuos klausimus, skundus, pareiškimus, kurie yra priskirti jų kompetencijai pagal Etikos kodeksą.
		2. Drausminių organų nariai, proceso šalys bei visi procese dalyvaujantys asmenys privalo elgtis sąžiningai, gera valia, nepiktnaudžiauti jiems priklausančiomis teisėmis, rūpintis operatyviu kilusių klausimų ar ginčų išnagrinėjimu.
		3. Proceso šalys privalo rūpestingai, nurodytais terminais, atsižvelgiant į proceso eigą, pateikti drausminiams organams visus įrodymus ir argumentus, kuriais grindžiami jų reikalavimai ar atsikirtimai, taip pat visus kitus jų turimus dokumentus, susijusius su drausminių organų nagrinėjamu klausimu ar ginču, galinčius turėti reikšmės tinkamam atitinkamo klausimo ar ginčo išnagrinėjimui. Proceso šalys turi stengtis, kad drausminiai organai nustatytų visas su nagrinėjamu klausimu ar ginču susijusias svarbias aplinkybes. Draudžiama klaidinti drausminiu organus dėl veiksmų, faktų ir jų vertinimo.
		4. Drausminiai organai ir proceso šalys bendradarbiauja tarpusavyje. Dalyviai privalo vykdyti drausminių organų atitinkamus prašymus dėl informacijos ar kitų įrodymų pateikimo. Dalyviui nevykdant šios pareigos, drausminiai organai, iš anksto apie tai įspėję atitinkamą dalyvį, gali skirti jam baudą.
		5. Drausminiai organai turi teisę kreiptis į bet kurį asmenį dėl informacijos ar kitų įrodymų, reikalingų drausmės pažeidimo bylai išnagrinėti, pateikimo. Tuo atveju, jei šis asmuo yra dalyvis ir jis nevykdo šios pareigos, drausminiai organai, iš anksto apie tai įspėję atitinkamą dalyvį, gali skirti jam baudą.
		6. Drausminių organų nariai, spręsdami jų kompetencijai priskirtus klausimus ir/ar ginčus, privalo būti nepriklausomi ir nešališki. Drausminių organų nariai nelaikomi nešališkais ir nepriklausomais, jei turi finansinių arba turtinio pobūdžio interesų priimant sprendimą, arba jie gali būti paveikti priimto sprendimo; turi verslo santykių su asmeniu arba organizacija, kuri turi tiesioginių interesų dėl sprendimo; turi ar puoselėja artimus šeiminius ar asmeninius santykius su bet kokiu asmeniu, jei šis asmuo turėtų tiesioginį interesą dėl sprendimo ar galėtų tiesiogiai įtakoti galutinį sprendimą.
		7. Drausminių organų narys negali dalyvauti posėdyje ar spręsti dėl atitinkamo klausimo ar ginčo, jeigu yra aplinkybių, dėl kurių narys gali būti šališkas. Drausminių organų narys prieš priimant sprendimą ir esant šiame straipsnyje nurodytų pagrindų, rodančių jo galimą ~~jo~~ šališkumą, turi deklaruoti apie tokius pagrindus, galimą interesų konfliktą, priklausomumą ar galinčius kelti abejonių ryšius ir privalo tai išdėstyti žodžiu ar raštu laisva forma prasidedant posėdžiui ir privalo informuoti atitinkamo drausminio organo pirmininką. Drausminių organų narys, jei jis negali būti laikomas nešališku ir nepriklausomu privalo nedelsiant nusišalinti nuo bylos nagrinėjimo, klausimų svarstymo ar sprendimo priėmimo ir nedalyvauti posėdžio patalpoje priimant sprendimą.
		8. Proceso šalys gali reikšti skundus dėl drausminio organo nario šališkumo patekdamos objektyvias priežastis ir pagrįstus įtarimus dėl šališkumo. Juos nagrinėja atitinkamo drausminio organo pirmininkas. Jei skundas dėl šališkumo yra pateiktas dėl drausminio organo pirmininko, juos nagrinėja pirmininko pavaduotojas.
		9. Jeigu drausminių organų nariai nesilaiko nešališkumo ir nepriklausomumo deklaravimo ar nusišalinimo reikalavimų, išaiškėjus interesų konfliktui byla gali būti atnaujinama, o drausminio organo narys, pažeidęs nurodytas sąlygas, atstatydinamas ir apie tai informuojama LASF administracija ir suvažiavimas.
		10. Drausmės pažeidimo byloje drausminių organų nariai iki sprendimo priėmimo byloje priėmimo, privalo užtikrinti jiems atskleistos su nagrinėjamu klausimu ar ginču susijusios informacijos, įskaitant faktines aplinkybes, slaptumą.

**21 straipsnis. LASF Etikos komisija ir jos įgaliojimai.**

* + 1. LASF Etikos komisija yra drausminis organas, sudaromas LASF įstatų nustatyta tvarka. LASF Etikos komisija drausmės pažeidimo bylas nagrinėja pirma instancija.
		2. Etikos komisija bylas nagrinėja posėdžiuose, kurie vyksta gyvai arba nuotolinio ryšio priemonių pagalba. LASF Etikos komisijos posėdžius šaukia šios komisijos pirmininkas arba jo pavaduotojas. Bet kurio nario dalyvavimas nuotolinio ryšio priemonių pagalba yra teisėtas dalyvavimas.
		3. LASF Etikos komisijos posėdžiams vadovauja pirmininkas. Tuo atveju, jeigu pirmininkas posėdyje nedalyvauja, jį pavaduoja pirmininko pavaduotojas. Pirmininką ir pavaduotoją renka LASF Etikos komisijos nariai pirmojo išrinktos kadencijos posėdžio metu iš LASF Etikos komisijos narių.
		4. Posėdis laikomas teisėtu, jeigu jame dalyvauja daugiau nei pusė LASF Etikos komisijos narių.
		5. Sprendimai priimami posėdyje paprasta, LASF Etikos komisijos posėdyje dalyvaujančių narių, balsų dauguma. Susilaikyti nuo balsavimo negalima. Jei balsai pasiskirsto po lygiai, lemia pirmininko balsas, o jam nedalyvaujant – pirmininko pavaduotojo balsas.
		6. Tais atvejais, kai LASF Etikos komisija kviečia, taip pat kitais Etikos kodekse nustatytais atvejais, LASF Etikos komisijos posėdyje gali dalyvauti dalyviai bei kiti asmenys.
		7. LASF Etikos komisijos posėdžio vedimo ir jame sprendžiamų klausimų ar ginčų nagrinėjimo tvarką nustato pirmininkas arba pavaduotojas.
		8. LASF Etikos komisijos posėdžių metu gali būti daromas įrašas. Su šiuo įrašu susipažinti gali tik LASF Etikos komisijos nariai bei posėdžio sekretorius ir Apeliacinis teismas.
		9. LASF Etikos komisijos posėdžius protokoluoja posėdžio sekretorius, kurį skiria pirmininkas arba jo pavaduotojas. Posėdžio sekretoriumi gali būti bet kuris asmuo.
		10. LASF Etikos komisijos posėdžio protokolas, rašomas posėdžio sekretoriaus, turi būti surašytas per dvidešimt darbo dienų po įvykusio posėdžio ir pateiktas posėdžio pirmininkui arba pirmininko pavaduotojui pasirašyti bei saugomas LASF.
		11. LASF Etikos komisijos posėdžiuose gali būti kviečiami dalyvauti ekspertai. Ekspertų dalyvavimas LASF Etikos komisijos veikloje gali būti atlygintinis.
		12. LASF sekretoriatas užtikrina LASF Etikos komisijai pagalbinį personalą ir priemones, reikalingas LASF Etikos komisijos funkcijų tinkamam įgyvendinimui.
		13. ~~LASF Etikos komisijos narys ir/ar LASF sekretoriato darbuotojas atsako už atitinkamą veikimą ar neveikimą, susijusį su funkcijų ir pareigų pagal šį Etikos ir drausmės kodeksą vykdymą, tik esant jo tyčiai~~.

**22 straipsnis. Drausmės pažeidimo bylos pradžia.**

* + 1. Drausmės pažeidimo byla pradedama Etikos komisijos pirmininko sprendimu gavus raštišką prašymą ~~iš trečiųjų asmenų~~ apie galimai padarytą drausmės pažeidimą arba bent vieno iš Etikos komisijos nario iniciatyva. Gauta informacija apie galimai padarytą drausmės pažeidimą įforminama pagal šio kodekso priede nurodytus reikalavimus (Priedas Nr. 1., Prašymas pradėti drausminę bylą, kuris yra neatsiejama šio Kodekso dalimi). Apeliacine instancija drausmės pažeidimo byla nagrinėjama gavus apeliacinį skundą, pateiktą Etikos kodekso nustatyta tvarka ir terminais.
		2. Drausmės pažeidimo byla yra pradedama ne vėliau kaip 30 kalendorinių dienų nuo prašymo gavimo.
		3. Drausmės pažeidimo byla turi būti išnagrinėta ne vėliau kaip per 60 kalendorinių dienų nuo jos pradėjimo dienos. Šis terminas išimtinais atvejais gali būti pratęstas drausminio organo sprendimu, jei reikalinga gauti papildomos informacijos.

**23 straipsnis. Mokesčiai už drausmės pažeidimo bylos nagrinėjimą.**

* + 1. Drausmės pažeidimo bylos nagrinėjimas pirmąja instancija yra nemokamas.
		2. Už apeliacinio skundo nagrinėjimą apeliacinį skundą paduodanti šalis turi sumokėti apeliacijos mokestį. Šio mokesčio dydis nustatomas mokesčių lentelėje, patvirtintoje LASF suvažiavimo. Mokestis yra mokamas į LASF atsiskaitomąją sąskaitą skundo padavimo metu, o apeliacinis skundas gali būti nagrinėjamas tik gavus šioje dalyje nurodytą mokestį.

**24 straipsnis. Paaiškinimas dėl drausmės pažeidimo.**

* + 1. Etikos komisija apie pradėtą drausmės pažeidimo bylą informuoja drausmės pažeidimo padarymu įtariamą dalyvį, trumpai nurodydama įtariamo pažeidimo padarymo aplinkybes ir pažeistas šio kodekso ir/ar kitų teisės aktų nuostatas, bei nustato ne trumpesnį nei penkių darbo dienų ir ne ilgesnį nei keturiolikos kalendorinių dienų terminą nuo pranešimo gavimo dienos, paaiškinimams dėl drausmės pažeidimo pateikti.
		2. Paaiškinimas pateikiamas raštu. Pateiktame paaiškinime turi būti nurodyta:

2.1. dalyvio vardas, pavardė, pavadinimas, ~~kodas~~, gyvenamoji vieta, buveinės adresas, elektroninio pašto adresas, telefonas;

2.2. dalyvio atstovo vardas, pavardė, adresas, elektroninio pašto adresas, telefonas, dokumentas, įrodantis atstovo teises ir pareigas, jei dalyvis turi atstovą;

2.3. sutinkama ar ne su nurodytu pažeidimu ir pareikštu įtarimu;

2.4. nesutikimo motyvai;

2.4. įrodymai, kuriais grindžiami nesutikimo motyvai;

2.5. priedai, pridedami prie paaiškinimo;

2.6. paaiškinimo surašymo diena ir dalyvio ir/ar jo įgalioto atstovo parašas.

* + 1. Etikos komisijos pirmininkas arba pavaduotojas patikrina gautą paaiškinimą dėl jo atitikimo Etikos kodekso reikalavimus. Tuo atveju, jeigu pateiktas paaiškinimas neatitinka Etikos kodekso nustatytų reikalavimų, nustatomas terminas trūkumams pašalinti. Dalyviui trūkumų nepašalinus per nustatytą terminą, pateiktą paaiškinimą gali būti atsisakoma priimti.
		2. Drausminis organas turi teisę atsisakyti priimti įrodymus ir motyvus, kurie galėjo būti pateikti paaiškinime, jeigu mano, kad vėlesnis jų pateikimas užvilkins sprendimo priėmimą drausmės pažeidimo byloje.
		3. Jeigu dalyvis be pateisinamos priežasties per nustatytą terminą nepateikia paaiškinimo arba jį atsisakoma priimti šiame Etikos kodekse nustatytu pagrindu, drausminis organas turi teisę priimti sprendimą, remdamasis byloje esančiais įrodymais.
		4. Drausminis organas privalo užklausti LASF administracijos, ar galimai padaręs nusižengimą asmuo nėra nusižengęs anksčiau.

**25 straipsnis. Terminai.**

* + 1. Etikos kodekse nustatyti veiksmai atliekami jame nustatytais terminais. Tais atvejais, kai konkrečių terminų nenustato Etikos kodeksas, juos nustato atitinkamas drausminis organas.
		2. Terminai veiksmams atlikti apibrėžiami tikslia kalendorine data, valanda arba nurodomas įvykis, kuris būtinai turi įvykti, arba laiko tarpas, per kurį atitinkamas veiksmas gali būti atliekamas.
		3. Terminas prasideda nuo nulis valandų nulis minučių po tos kalendorinės datos arba to įvykio, kuriais apibrėžta termino pradžia, jeigu Etikos kodekse nenumatyta kitaip.
		4. Metais skaičiuojamas terminas pasibaigia atitinkamą paskutinių termino metų mėnesio dieną dvidešimt ketvirtą valandą nulis minučių. Mėnesiais skaičiuojamas terminas pasibaigia atitinkamą termino paskutinio mėnesio dieną dvidešimt ketvirtą valandą nulis minučių. Jeigu metais ar mėnesiais skaičiuojamo termino pabaiga tenka tokiam mėnesiui, kuris atitinkamos dienos neturi, tai terminas pasibaigia paskutinę to mėnesio dieną. Savaitėmis skaičiuojamas terminas pasibaigia atitinkamą paskutinės termino savaitės dieną dvidešimt ketvirtą valandą nulis minučių.
		5. Tais atvejais, kai paskutinė termino diena tenka ne darbo ar oficialios šventės dienai, termino pabaigos diena laikoma po jos einanti darbo diena.
		6. Atitinkamas veiksmas, kuriam atlikti yra nustatytas terminas, laikomas atliktu per nustatytą terminą, jeigu veiksmas buvo atliktas iki tokio termino pabaigos.
		7. Kai terminas yra nustatytas dokumentų pateikimui ar pinigų sumokėjimui, laikoma, kad atitinkamas veiksmas buvo atliktas per nustatytą terminą, jeigu dokumentai buvo pateikti ar sumokėti pinigai buvo įskaityti į gavėjo sąskaitą iki paskutinės termino dienos dvidešimt ketvirtos valandos nulis minučių. Ši taisyklė netaikoma, kai veiksmui atlikti nustatytas terminas yra apibrėžtas valandos tikslumu. Tokiu atveju, atitinkamas veiksmas turi būti atliktas iki paskutinės termino dienos atitinkamos valandos.
		8. Kiekvienu atveju, ar atitinkamas veiksmas buvo atliktas per nustatytą terminą, sprendžia atitinkamas Drausminis organas.
		9. Proceso šalies prašymu dėl svarbių priežasčių atitinkamo drausminio organo pirmininkas gali pratęsti ar atnaujinti nustatytą terminą tokios šalies veiksmui atlikti.
		10. Teisė atlikti veiksmus išnyksta pasibaigus nustatytam jiems atlikti terminui. Termino, nustatyto tam tikrai pareigai atlikti, praleidimas neatleidžia nuo pareigos atlikimo. Už pareigos nustatytu terminu neatlikimą terminą praleidusiai proceso šaliai gali būti taikomos šiame Etikos kodekse nustatytos sankcijos.

**26 straipsnis. Proceso šalys ir jų teisės.**

* + 1. Drausmės pažeidimo byloje proceso šalimis vadinami: įtariamas pažeidimu asmuo bei nukentėjęs asmuo arba LASF, atstovaujama LASF drausmės organo ~~dalyvis ar kitas Etikos kodekse nurodytas asmuo dalyvis, kuriam pagal Etikos kodeksą gali būti taikoma sankcija~~.
		2. Jei proceso šalis yra fizinis asmuo, bylos nagrinėjime privalo dalyvauti jo atstovas juridinis asmuo - LASF narys.
		3. Proceso šalis procese pagal šį kodeksą gali turėti atstovą ir būti atstovaujama tinkamai įgalioto asmens, atliekant bet kokius procesinius ar teisinius veiksmus, vykdomus pagal šį Etikos kodeksą. Proceso šalies atstovas proceso šalies vardu gali atlikti atitinkamus procesinius ar teisinius veiksmus, vykdomus pagal šį kodeksą, tik po to, kai drausminiam organui yra pateikiamas atitinkamas teises atstovauti proceso šalį suteikiantis ir įrodantis dokumentas. Proceso šalis turi teisę savo nuožiūra pasirinkti atstovą, turintį teisinį išsilavinimą ir pateikusį to įrodymą. Proceso dalyviui ar jo atstovui neatlyginamos jokios išlaidos, susijusios su atstovo dalyvavimu drausmės pažeidimo byloje nepriklausomai nuo bylos baigties.
		4. Proceso šalys Etikos kodekse nustatyta tvarka turi teisę teikti paaiškinimus, parodymus, įrodymus, savo prašymus, pageidavimus, teikti savo argumentus ir samprotavimus visais atitinkamo nagrinėjamo klausimo ar ginčo klausimais, susipažinti su bylos medžiaga, rinkti įrodymus, dalyvauti renkant įrodymus, gauti drausminių organų sprendimų nuorašus bei įgyvendinti kitas šiame Etikos kodekse nustatytas teises.
		5. Etikos kodekse nustatytos proceso šalių teisės gali būti ribojamos tik siekiant išsaugoti konfidencialią informaciją, taip pat tais atvejais, kai tai būtina, siekiant užtikrinti tinkamą ar operatyvų klausimo ar ginčo išnagrinėjimą.
		6. Proceso šalys ir jų atstovai neturi teisės bylos nagrinėjimo metu pateikti bylos medžiagos jokiems tretiesiems asmenims, įskaitant LASF administraciją ir darbuotojus. Pažeidus šią nuostatą gali būti skiriama bauda.

**27 straipsnis. Įrodymai.**

* + 1. Įrodymai drausmės pažeidimo byloje yra bet kokie faktiniai duomenys, kurie patvirtina arba paneigia bent vieną reikšmingą bylai aplinkybę ir kuriais remdamasis drausminis organas konstatuoja, kad yra aplinkybių, patvirtinančių esant drausmės pažeidimą ir kitokių aplinkybių, turinčių reikšmės bylai teisingai išspręsti, arba kad jų nėra. Drausminiai organai nagrinėja tik tuos įrodymus, kurie patvirtina arba paneigia, turinčias reikšmės nagrinėjamam klausimui ar ginčui, aplinkybes.
		2. Įrodymai nustatomi visomis teisėtomis įrodinėjimo priemonėmis, tame tarpe, bet neapsiribojant proceso šalių paaiškinimais, liudytojų parodymais, rašytiniais įrodymais, daiktiniais įrodymais, ekspertų išvadomis, nuotraukomis, vaizdo bei garso įrašais ir kitomis priemonėmis.
		3. Drausminiai organai turi teisę atsisakyti priimti įrodymus, jeigu šie įrodymai galėjo būti pateikti anksčiau, o jų vėlesnis pateikimas užvilkins bylos nagrinėjimą.
		4. Drausminiai organai turi visišką diskreciją vertindami įrodymus ir juos vertina pagal savo vidinį įsitikinimą, pagrįstą išsamiu visų bylos aplinkybių ištyrimu ir vadovaudamiesi savo sąžine. Vertindami įrodymus jie gali atsižvelgti į proceso šalių elgesį nagrinėjant atitinkamą klausimą ar ginčą, ypač į tai, kaip jos vykdė bendradarbiavimo su drausminiais organais bei kitas Etikos kodekse numatytas pareigas. Jei kyla abejonių dėl įrodymų teisėtumo, drausminis organas turi teisę pasitelkti atskirus ekspertus įrodymų vertinimui.
		5. Proceso šalys įrodymus renka ir juos pateikia drausminiams organams savo sąskaita. Šalys privalo pateikti visus įrodymus per terminą nurodytą drausmės organo prašyme.
		6. Nereikia įrodinėti visiems žinomų aplinkybių ar aplinkybių, nustatytų įsiteisėjusiu drausminio organo sprendimu, Lietuvos Respublikos teismo sprendimu, tarptautinės teisminės institucijos ar arbitražo sprendimu nagrinėjant kitą klausimą ar ginčą tarp tų pačių asmenų (prejudiciniai faktai), taip pat preziumuojamų ir nepaneigtų aplinkybių bei aplinkybių, kurios grindžiamos proceso šalių pripažintais faktais.

**28 straipsnis. Proceso šalių ir kitų asmenų apklausa posėdyje.**

* + 1. Proceso šalys ir/ar kiti asmenys (liudytojai, ekspertai, specialistai ir pan.) į atitinkamo drausminio organo posėdį nėra kviečiamos ir neapklausiamos, išskyrus atvejus, kai drausminis organas nusprendžia, kad proceso šalių ir/ar kitų asmenų (liudytojų, ekspertų, specialistų ir pan.) dalyvavimas drausminio organo posėdyje ir jų apklausa yra būtina siekiant tinkamai išnagrinėti bylą.
		2. Tuo atveju, kai į drausminio organo posėdį yra kviečiamos proceso šalys ar kiti asmenys (liudytojai, ekspertai, specialistai ir pan.), proceso šalių ar kitų asmenų (liudytojų, ekspertų, specialistų ir pan.) apklausos atlikimo tvarką nustato drausminio organo posėdžio pirmininkas arba pirmininko pavaduotojas.
		3. Drausminio organo posėdyje, kuriame dalyvauja proceso šalys ar kiti asmenys (liudytojai, ekspertai, specialistai ir pan.), drausminio organo pirmininko arba pavaduotojo nustatyta tvarka ir leidimu proceso šalys gali užduoti klausimus viena kitai ir kitiems posėdyje dalyvaujantiems asmenims (liudytojams, ekspertams, specialistams ir pan.).
		4. Proceso šalies ar kito asmens (liudytojo, eksperto, specialisto ir pan.) apklausa yra protokoluojama raštu ir/arba vaizdo, gardo įrašymo priemonėmis.
		5. Drausminio organo kviesto proceso šalies ar kito asmens (liudytojo, eksperto, specialisto ir pan.) neatvykimas į drausminio organo posėdį be svarbių priežasčių netrukdo bylos išnagrinėjimui atitinkamame drausminio organo posėdyje bei sprendimo priėmimui, išskyrus atvejus, kai drausminis organas nusprendžia kitaip.
		6. Baigus apklausas, proceso šalys ir/ar kiti asmenys (liudytojai, ekspertai, specialistai ir pan.) privalo palikti patalpas, kuriose vyksta drausminio organo posėdis.

**29 straipsnis. Informacijos, procesinių dokumentų ir sprendimų perdavimas įteikimas.**

1. Proceso šalims visa informacija, susijusi su procesu, taip pat procesiniai dokumentai, įskaitant Drausminių organų sprendimus, perduodama įteikiant šalių nurodytais adresais arba elektroniniu paštu etika@lasf.lt. Informacijos perdavimas bet kuriuo vienu iš nurodytų būdu yra laikomas tinkamu perdavimu.

2. Tuo atveju, jeigu informacija, susijusi su procesu, procesiniai dokumentai proceso šaliai yra perduodama/įteikiama elektroninio pašto adresu, atitinkama informacija susijusi su procesu, procesiniai dokumentai tokiai proceso šaliai yra laikomi tinkamai įteiktais atitinkamos informacijos, susijusios su procesu, procesinio dokumento išsiuntimo proceso šaliai nurodytu elektroninio pašto adresu dieną.

3. Proceso šalys drausminiam organui teikiamuose dokumentuose privalo nurodyti tikslų adresą, elektroninio pašto adresą. Proceso šalims tenka visa rizika, jeigu informacija, susijusi su procesu, procesiniai dokumentai jiems nėra ar negali būti įteikiami jų drausminiam organui teikiamuose dokumentuose nurodytu adresu, ir/ar elektroniniu paštu. Proceso šalys privalo nedelsiant informuoti atitinkamą drausminį organą apie adreso, ir/ar elektroninio pašto adreso pasikeitimus.

4. Tuo atveju, jei proceso šalis dar nėra pateikusi drausminiam organui informacijos apie adresą, elektroninio pašto adresą, drausminis organas visą informaciją perduoda LASF viešai skelbiamu adresu ar elektroninio pašto adresu. Drausminis organas gali siųsti dalyviui juridiniam asmeniui informaciją, skirtą dalyviui fiziniam asmeniui. Šiuo atveju informacijos perdavimas dalyviui juridiniam asmeniui yra laikomas tinkamu šios informacijos perdavimu dalyviui fiziniam asmeniui. Dalyvis juridinis asmuo, gavęs informaciją, privalo nedelsiant ją perduoti dalyviui fiziniam asmeniui, kuriam ši informacija yra skirta.

**30 straipsnis. Išlaidos, susijusios drausmės pažeidimo byla.**

1. Proceso metu patirtos proceso šalių, liudytojų išlaidos, susijusios su dalyvavimu drausmės pažeidimo byloje, įrodymų rinkimu, neatlyginamos.

2. Drausminio organo patirtos išlaidos, kurias sudaro išlaidos teisinėms paslaugoms, ekspertams, ir kitos būtinosios išlaidos, drausminio organo sprendimu gali būti pripažintos būtinosiomis išlaidomis ir drausminio organo motyvuotu sprendimu jas atlyginti įpareigotas pripažintas padariusiu nusižengimą dalyvis.

**31 straipsnis. Drausminių organų sprendimai.**

1. Išnagrinėjęs drausmės pažeidimo bylą, drausminis organas priima vieną iš sprendimų:

1.1. pripažinti, kad dalyvis padarė drausmės pažeidimą ir skirti sankciją;

1.2. pripažinti, kad dalyvis nepadarė drausmės pažeidimo ir bylą nutraukti.

1.3. nutraukti drausmės pažeidimo bylą 40 straipsnyje numatytu pagrindu;

* + 1. Sprendimai priimami posėdyje paprasta posėdyje dalyvaujančių atitinkamo Drausminio organo narių balsų dauguma. Susilaikyti nuo balsavimo negalima. Jei balsai pasiskirsto po lygiai, lemia atitinkamo Drausminio organo pirmininko balsas, o pastarajam nedalyvaujant – pirmininko pavaduotojo balsas.
		2. Išskyrus šio straipsnio 4 dalyje nurodytą išimtį, drausminių organų sprendime turi būti nurodyta:

3.1. sprendimo priėmimo data;

3.2. drausminio organo sudėtis, priėmusi sprendimą;

3.3. proceso šalys, jų atstovai;

3.4 .trumpa bylos santrauka;

3.5. proceso šalių reikalavimai ar prašymai;

3.6. sprendimo priėmimo motyvai ir teisiniai argumentai, kuriais Drausminis organas vadovavosi priimdamas sprendimą (sprendimo motyvuojamoji dalis);

3.7. Drausminio organo sprendimas dėl pažeidimo įvertinimo ir sankcijos taikymo;

3.8. Drausminio organo sprendimo įsiteisėjimo ir apskundimo tvarka.

* + 1. Drausminis organas turi teisę priimtą sprendimą surašyti, nenurodydamas sprendimo priėmimo motyvų ir teisinių argumentų, ir proceso šalims įteikti drausminio organo sprendimą be sprendimo motyvuojamosios dalies. Tokiu atveju proceso šalys, gavusios drausminio organo sprendimą be motyvų ir teisinių argumentų, turi teisę per tris dienas nuo tokio sprendimo gavimo dienos, raštu pareikalauti atitinkamo drausminio organo pateikti priimto sprendimo motyvuojamąją dalį. Proceso šalims nepasinaudojus šia teise per nurodytą terminą, atitinkamas drausminio organo sprendimas tampa galutiniu. Proceso šaliai pareikalavus atitinkamo drausminio organo sprendimo motyvuojamosios dalies, proceso šalims yra pateikiamas atitinkamas drausminio organo sprendimas tokia apimtimi, kaip yra nurodyta šio Etikos kodekso 37 straipsnio 3 dalyje. Tokiu atveju terminas paduoti apeliacinį skundą dėl atitinkamo drausminio organo sprendimo pradedamas skaičiuoti nuo atitinkamo Drausminio organo sprendimo su jo motyvuojamąja dalimi įteikimo atitinkamai proceso šaliai dienos.
		2. Drausminio organo sprendimą pasirašo drausminio organo pirmininkas arba pirmininko pavaduotojas. Priimtas sprendimas ne vėliau kaip per tris kalendorines dienas išsiunčiamas bylos šalims.
		3. Drausminis organas, priėmęs sprendimą, gali savo iniciatyva ar dalyvaujančių byloje asmenų pareiškimu ištaisyti sprendime rašymo apsirikimus ar aiškias aritmetines klaidas, kurių ištaisymas nekeičia sprendimo esmės. Sprendimas, ištaisius apsirikimus ar klaidas, įteikiamas proceso šalims šiame Etikos kodekse nustatyta tvarka.
		4. Drausminio organo priimti sprendimai yra nevieši. ~~Drausminis organas turi teisę, įvardindamas visas aplinkybes bei interesus paskelbti priimtus sprendimus viešai LASF interneto puslapyje lasf.lt~~. Asmenys, paminėti sprendimuose, neturi teisės remdamiesi šiais sprendimais veikti prieš LASF ar prieš bet kurį šį sprendimą paskelbusį ar sprendime paskelbtą asmenį.

**32 straipsnis. Sprendimo įsiteisėjimas.**

* + 1. Drausminio organo sprendimas įsiteisėja po dešimties kalendorinių dienų nuo jo priėmimo dienos jei dėl šio sprendimo nėra paduotas apeliacinis skundas. Jei paduodamas apeliacinis skundas, drausminio organo sprendimas įsiteisėja bylą išnagrinėjus apeliacine tvarka ir apeliaciniam teismui priėmus galutinį spendimą jo priėmimo dieną.
		2. Drausminio organo sprendimui įsiteisėjus, toks sprendimas proceso šalims tampa privalomu ir sukelia jame nurodytas teisines pasekmes.

**33 straipsnis. Apeliacinio skundo dėl LASF Etikos komisijos sprendimų pateikimas ir apeliacijos nagrinėjimas**.

* + 1. Etikos kodekso reikalavimus atitinkantis apeliacinis skundas turi būti paduotas tiesiogiai LASF Apeliaciniam teismui, įteikiant apeliacinį skundą LASF administracijai, ne vėliau, kaip per dešimt kalendorinių dienų nuo LASF Etikos komisijos sprendimo įteikimo el. paštu ar asmeniškai dienos.
		2. Apeliacinis skundas apmokestinamas nustatytu mokesčiu.
		3. Apeliacinį skundą turi teisę paduoti dalyvis, kurio atžvilgiu priimtas skundžiamas sprendimas ir jo atstovas. Priėmus apeliacinį skundą dalyvis ar jo atstovas laikomi apeliantu.
		4. Apeliantas apeliacinį skundą pateikia raštu. Pateiktame apeliaciniame skunde turi būti:

4.1. proceso šalies vardas, pavardė, pavadinimas, kodas, gyvenamoji vieta, buveinės adresas, elektroninio pašto adresas, faksas, telefonas;

4.2. proceso šalies atstovo vardas, pavardė, adresas, elektroninio pašto adresas, faksas, telefonas, dokumentas, įrodantis atstovo teises ir pareigas, nebent proceso šalis atstovo neturi;

4.3. skundžiamas sprendimas;

4.4. bylos aplinkybės, įrodymai ir argumentai, kuriais pagrindžiamas sprendimo ar jo dalies neteisėtumas ar nepagrįstumas (apeliacinio skundo pagrindas), ir naujų įrodymų pateikimo motyvai;

4.5. apelianto prašymas (apeliacinio skundo dalykas);

4.6. mokesčio už apeliacinį skundą sumokėjimą patvirtinantis dokumentas;

4.7. priedai, pridedami prie apeliacinio skundo;

4.8. apeliacinio skundo surašymo data ir apeliacinį skundą paduodančio dalyvio ar jo įgalioto atstovo parašas.

* + 1. Apeliacinio skundo priėmimo klausimą sprendžia ir atitikimą šiame Etikos kodekse nustatytiems reikalavimams patikrina LASF apeliacinio teismo pirmininkas arba Apeliacinė kolegija. Tuo atveju, jeigu pateiktas apeliacinis skundas neatitinka šiame straipsnyje nustatytų reikalavimų, nustatomas ne ilgesnis kaip dešimties kalendorinių dienų terminas trūkumams pašalinti. Nepašalinus trūkumų per nustatytą terminą, apeliacinis skundas laikomas nepaduotu, o sumokėtas mokestis už apeliacinį skundą dalyviui negrąžinamas.
		2. Apeliacinio skundo padavimas sustabdo LASF Etikos komisijos priimto sprendimo galiojimą iki apeliacinio skundo išnagrinėjimo ir apeliacinio sprendimo paskelbimo dienos.
		3. Apeliacinis teismas nagrinėja apeliacinį skundą pagal taisykles, taikomas drausminiam organui.

8. Apeliacinis teismas, išnagrinėjęs apeliacinį skundą priima vieną iš šių sprendimų:

8.1. Patenkinti apeliacinį skundą jame nurodytais pagrindais;

8.2. Atmesti apeliacinį skundą.

9. ~~LASF apeliacinio teismo sprendimas yra galutinis ir neskundžiamas jokiais būdais ir tvarka~~.

**34 straipsnis. Bylos nutraukimas.**

1. Drausmės pažeidimo byla drausminio organo sprendimu gali būti nutraukta šiais atvejais ir pagrindais:

1.1. kai nustatoma, kad iki Drausmės pažeidimo bylos išnagrinėjimo arba nagrinėjimo metu suėjo senaties terminai;

1.2. kitais atvejais, kai tolesnis bylos nagrinėjimas drausminio organo sprendimu netenka prasmės;

1.3. kai bylos Šalys susitaiko, jei tokią galimybę laiko tinkama Drausminis organas.

**35 straipsnis. Bylos atnaujinimas.**

1. Drausmės pažeidimo byla, užbaigta įsiteisėjusiu drausminio organo sprendimu, gali būti atnaujinta drausminio organo sprendimu, jeigu:

1.1. Apeliacinio teismo nutartimi konstatuota, kad įrodymai, kuriais buvo paremti minėti teisės aktai ir/arba Drausminio organo priimtas nutarimas ar nutartis, yra pripažinti neturinčiais teisinės galios;

1.2. nustatyta, kad, nagrinėdamas drausmės pažeidimo bylą, drausminio organo narys buvo šališkas ir dėl to buvo priimtas neteisėtas ir nepagrįstas sprendimas;

1.3. paaiškėjo kitų aplinkybių, kurios drausminiam organui nebuvo ir negalėjo būti žinomos priimant sprendimą ir kurios vienos ar kartu su anksčiau nustatytomis aplinkybėmis įrodo, kad dalyvis yra nekaltas arba, kad jis padarė lengvesnį ar sunkesnį drausmės pažeidimą, taip pat aplinkybėms, kurios įrodo, kad dalyvis yra kaltas.

2. Drausmės pažeidimo byla gali būti atnaujinama Apeliacinio teismo nutartimi arba drausminio organo iniciatyva.

**X SKYRIUS**

**BAIGIAMOSIOS NUOSTATOS**

**36 straipsnis. Etikos kodekso įsigaliojimas.**

* + 1. Etikos kodeksas taikomas dėl tų įvykių ar pažeidimų, kurie buvo padaryti po šio Etikos kodekso įsigaliojimo momento.
		2. Etikos kodeksas įsigalioja jį patvirtinus LASF narių suvažiavime.

**37 straipsnis. Reikalavimai drausminėms taisyklėms.**

LASF valdymo organai, kiti organai bei nariai privalo suderinti nuostatus ar kitus jų veiklą reglamentuojančius dokumentus su Etikos kodekso nuostatomis.

\_\_\_\_\_\_\_\_\_\_\_\_\_\_\_\_